დაღდიბი (პაზარის რაიონი)

დაღდიბი () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 47 კილომეტრში, ხოლო რაიონის ცენტრ პაზარიდან 10 კილომეტრში. 2020 წლის მონაცემებით სოფელში 157 ადამიანი ცხოვრობს.

ისტორია
სოფელი დაღდიბის  ძველი სახელია სულეთი.İrfan Aleksiva - İsmail Bucaklişi, Svacoxo - Laz Yer Adları Sözlüğü, İstanbul, 2009,  s. 116, ISBN  978-605-89094-0-3  ლაზური ტოპონიმი სულეთი  წარმოქმნილია სიტყვისგან „სულე / სულეი“ (რაც კანაფს ნიშნავს) და ნიშნავს „კანაფიანს“ .  ეს ადგილის სახელი თურქულში შევიდა როგორც სულეთი. მართლაც, 1928 წლის ოსმალურ სოფლების სიაში მოხსენიებულია როგორც სულეთი.Son Teşkilat-i Mülkiyede Köylerimizin Adları (Osmanlıca), İstanbul, 1928, s. 619.

სოფელი სულეთი ლაზეთის რეგიონი, ანტიკურ ხანაში კოლხეთის სამეფოს საზღვრებში შედიოდა. მას შემდეგ, რაც ოსმალებმა 146 წელს ტრაპიზონის იმპერია გაანადგურეს, 1547 წელს ეს რეგიონიც სრულად დაიპყრეს.,,კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7 1876 წლის ტრაპიზონის პროვინციის წელიწდეულში სოფლის სახელი წაკითხულია როგორც „ჯულეთი“. ტრაპიზონის პროვინციის ლაზისტანის სანჯაყის ათინის რაიონს დაქვემდებარებული სოფლის მოსახლეობა შედგებოდა 9 კომლში მცხოვრები 39 ადამიანისგან. თუმცა შესაძლოა ეს რიცხვი მხოლოდ მამაკაცების რაოდენობას გულისხმობდეს. სოფელში დასაბეგრი პირუტყვის რაოდენობა აღრიცხულია შემდეგნაირად: 43 ცხვარი, 37 თხა, 20 ძროხა და 4 ხარი.Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 371, ISBN 9789157871117.

სოფელი სულეთი პირველი მსოფლიო ომის დროს რუსების ხელში გადავიდა. რუსული მმართველობის პერიოდში, 1917 წელს ლაზეთის რეგიონში კვლევითი ექსპედიციის დროს, ქართველმა ენათმეცნიერმა იოსებ ყიფშიძემ სოფლის სახელი დაწერა ქართულად როგორც სულეთი. ამ დროს სოფელში 23 კომლში 124 ადამიანი ცხოვრობდა. ნიკო მარმა 1910 წელს დაწერა, რომ ათინის რაიონში 69 სოფელი იყო და აქედან 64-ში ლაზურად საუბრობდნენ, სულეთიც ლაზურენოვან დასახლებებს შორის მოიხსენია.Nikolay Marr, Lazistan'a Yolculuk (Çeviri: Yulva Muhurcişi), İstanbul, 2016, s. 70, ISBN 9786055753634.

სოფელი სულეთი 1928 წლის ოსმალური სოფლების სიის მიხედვით, რიზეს პროვინციის ათინის რაიონის ცენტრალურ თემს ეკუთვნოდა. 1935 წლის საყოველთაო აღწერაში, ართვინისა და რიზეს პროვინციების გაერთიანებით შექმნილ ჩორუჰის პროვინციაში იმავე ადმინისტრაციულ პოზიციას ინარჩუნებდა და მისი მოსახლეობა 151 ადამიანს შეადგენდა.1935 Genel Nüfus Sayımı, İstanbul, 1937, s. 340. რადგან სულეთი არ იყო თურქული სახელი,1959 წელს სოფლის სახელი შეიცვალა დაღდიბად. 1965 წლის საყოველთაო აღწერის მიხედვით დაღდიბის სოფლის მოსახლეობა 269 ადამიანს შეადგენდა, საიდანაც 93 ადამიანმა იცოდა წერა-კითხვა.

სქოლიო

კატეგორია:პაზარის რაიონის სოფლები
კატეგორია:ლაზური დასახლებები თურქეთში